Elsässich is aa efders die Mudderschproch vun viele Eiwannerer gwest, ass abbadich im 18. Yaahrhunnert nach Pennsilfaani kumme sin. Besonders Mennonischte un Amische sin urschpringlich aus daere Gegende kumme. Sellewege hen eeniche Bletz in Pennsilfaani Naame wie ""Strasburg"", odder ""Alsace"" (frieher hen die Pennsylvanisch-Deitsche selli Schteddel ""Elsass"" gheese). Schpeedere Generatione hen noh aagfange des pfälzische ""Pensylvanisch-Deitsch"" zu schwetzte un nimmi des Alemannische.

Footballe iss en Schparret. Es hot en Balle ass guckt wie en Grummbeer odder wie en Welschkanngrutze. In Faekt, der Balle iss ebmols ""Seihaut"" gheese, net Welschkannballe odder Grummbeerballe. Es iss in de Schteets gschpielt mit elf Leit uff em Feld an ee mol. In Kanadaa iss Footballe mit unnerschittliche Ruuls gschpielt, zum Beeschpiel, es sinn zwelf Menner uff em Feld an ee mol.

Maxim Radio iss en Reedio Station. Uff em 5 Henning, 2005 hot Maxim Radio sei Schterdt grickt. Meiyets henn sie vun 10am bis 2pm Eastern, en Program mit em Steve Covino em, Rich Davis unn em Sami J. Nammidaags henn sie en Program mit em Mike Bower, em Scooter unn em Laura. Oweds henn sie der Evan Roberts unn der Brian O'Leary mit Rory Hamptons. Maxim Radio iss Sirius 108.

Der Pierre Dubuc (gebore Jean-Pierre Dubuc, 25 Moi 1947, Montreal, Quebec, Kanadaa) iss en Kandidaat fer Fiehrer vun der Paerdi Québécois. Er glaabt ass Québec sett der Minumum Salary reese. Er will aa Laae geeich was er ""Economic Terrorism"" heest, mache. Zum Beischpiel er will en Laa mache so ass Faekdris net ihre Faekdris zumache kenne. Er will aa Laae was geeich die Unions sinn weckschmeisse, fer es iesier mache fer Unionization. Er meent aa ass Quebec sett Télé-Québec unnerschtitze mit noch meh Geld. Er glaabt ass Québec braucht der Guckbax fer en Referendum iwwer Separation gwinne.

En Drupp Leit hot im alte Land en Gsellschaft mit Name Deutsch-Pennsylvanischer Arbeitskreis ans geh grickt im Yaahr 2003. Sitter 2006 kumme die Glieder un etliche Leit, ass geindresst sinn in die pennsylvanisch-deitsch Schprooch un Kultur, zamme fer en Deutsch-Pennsylvanischer Tag halde. An selli Bletz hot's schun selli Versammling gewwe:

Frankenthal (Pfalz): Schtettel, wu die Anabaptists en Versammling ghatt henn in 1577; datt henn sie gsaat: ""S Schwert iss 's recht Warickzeich fer die Owwerigkeet, awwer sie - die Widderdaafer - welle net en Deel sei vun die Welt."" Meh Information kammer finne bei: Jess Yoder, ""The Frankenthal Debates: An Example of Sixteenth-Century Religious Disputation,"" Quarterly Journal of Speech 53 (1967): 264-71. Heidesdaags lewe en latt Mennischde im Schtettel Frankenthal; die meenschde sinn vun Russia kumme in die letschte Yaahre.

In dem do Yaahr iss en erschter Drupp Deitsche gezogge vun Deitschland - aus'm Schtettel Krefeld - ins neie Land. Datt henn sie Germantown gegrindt, was sie in die Mudderschprooch Deitscheschteddel gheesse henn. Eb 1683 hot's awwer as schun Deitsche gewwe, ass in Natt Amerika waare. Schunt im Yaahr 1608 waare Deitsche debei, wie die Englische 's Schtettel Jamestown in Virginia gegrindt henn.